section_heading: 1925. – 1945.
paragraph_text: Klub je osnovan 1925. pod nazivom Jadro. Osnivači kluba bili su profesor Ivo Bućan, Albert Perko i srednjoškolci koji su donijeli prvu nogometnu loptu u Mravince. Prvi predsjednik kluba bio je Filip Drnas. Bio je predsjednik od osnivanja do 1934. godine, iako klub službeno nije bio registriran. Utakmice su se igrale s momčadima iz Solina, Kučina, Žrnovnice, Vranjica, Klisa, Stobreča i Trogira. Zbog ondašnjih oskudnih uvjeta na gostovanja se išlo pješice.